
Italioans 


Italioans ( Italiano ) is e Romoansche toale da ze 
spreekn in Italie, in verschillnde dialectn. 't 
Modern Italioans is afkomstig van 't 
Florenteyns, een van die dialectn. Over de g'hele 
weireld zyn der plusminus 65 miljoen menschn 
die Italioans klappn, woarvan dat er e goe 57 
miljoen in Italie weunn. Ook in Zwitserland, 

San Marino en Vaticoanstad is Italioans en 
officiele toale. 

Geschiedenisse Italioans in de weireld (dounkerblauw: moedertoale, blauw: 

- administratieve toale, bleekblauw: culteurtoale, groen: mindereedn) 

D' oudste Italioanse tekstn stammn of vanuut de 
lOe eeuw. Der zyn wel veel meer tekstn uut de 

14de eeuw bewoard gebleevn. De beroemdste dingn dan ze van tonne en gevondn zyn de gedichtn van 
Dante Alighieri, ma wok dedee vn Francesco Petrarca en Giovanni Boccaccio. Die gastn kunn we zien als 
de groundleggers van d' Italioanse literateure. 

Toale en dialectn 


't Zyn veel dialectn in't Italioans. 't Standaarditalioans is gebaseerd up e dialect da ze roend de 14de eeuw in 
Toscane spraakn. Vele oude poeetn schreevn under gedichtn in dat oude dialect. De meeste dialecten zyn 
afgeleid van't Vulgaire Latyn ('t Latyn dan de menschn vroegr spraakn up strate) en bestondn al lange 
voordat er geschreevn versies van werdn gevondn. 

Sommige van die dialectn verschilln echt wel vreed van't geweun Italioans en da kan soms wel e keer 
ambetant zyn up tv (de menschn van't noordn verstoan soms dedee van't zuudn nie en oemegekeerd).^ 

Hier e je e poar voorbeelden van de dialectn: Romanesco ('t dialect gesprookn in Rome), Lumbard 
(Lombardisch), Nnapulitano (Napolitoans), Corsu (Corsicoans), Sicilianu (Sicilioans), Ligure (Ligurisch), 
Sardu (Sardisch), Piemonteis (Piemontees), Veneto (Venetioans). 

Zie de Italioansche uutgoave van Wikipedia. 

